**НЧ „ПРОБУДА-1948” С. ОРЯХОВЕЦ, ОБЩ. БАНИТЕ**

**Д О К Л А Д**

**За извършената дейност от НЧ „Пробуда-1948”**

**с. Оряховец, общ. Баните, обл. Смолян, през 2022 г.**

**ВЪВЕДЕНИЕ:**

Във връзка със ЗНЧ и ЗЮЛНЦ читалището е регистрирано и е вписано в регистъра на сдруженията с нестопанска цел в Агенция на вписванията – Смолян. Фирмено дело № 640/1997 г.; ЕИК 000609813.

Последни вписани промени в регистрацията са на 09.08.2022 г. от проведено Общо събрание на членовете на читалището през месец август 2022 година. Представянето на читалището се осъществява заедно и поотделно от председател – Събка Павлова Василева и секретар – Албена Валентинова Металова. Дата на изтичане на мандата: 09.08.2025 година. Съгласно ЗНЧ читалището е вписано в Регистъра на народните читалища към Министерство на културата. Последно извършени промени в обстоятелства са вписани в Министерство на културата под № 768/26.08.2022 г.

Народно читалище „Пробуда-1948” село Оряховец е център на културно-просветната дейност. Читалището ни е място, където хората общуват чрез изкуство и се занимават с творчество.

И през 2022 година продължихме да се развиваме, като съвременен ефективен център за удовлетворяване потребностите на населението свързани с духовното и културно израстване, приобщаването му към световното културно наследство и глобалното информационно общество.

Спазвайки нормативните документи, касаещи работата на народните читалища, изпълнявайки своите идеални цели и тази година трябва да направим равносметка на дейността си.

Ето каква е равносметката за отчетния период по дейности:

**БИБЛИОТЕЧНА**

Библиотеката разполага с 3295 тома книги, 7 бр. компютърни конфигурации, мултифункционално устройство, проектор с екран, 3 бр. от тях са предоставени по програмата „Глобални библиотеки, а 4 бр. са безвъзмездно предоставени от ФРМС – гр. София със съдействието на Демир Росенов Деянов. Библиотеката се посещава от лица от всички възрастови групи, но предимно от деца. През 2022 г. потребителите са 87, а общо посещенията са 565, раздадената литература е 196 тома, но повечето посещения в библиотеката са предимно за ползване на компютрите. През изминалата година е направена пълна инвентаризация на библиотечния фонд.

**ХУДОЖЕСТВЕНА САМОДЕЙНОСТ**

**УЧАСТИЯ В ПРАЗНИЦИ НА НАРОДНОТО ТВОРЧЕСТВО**

Това е дейност свързана със запазване на обичаите и традициите, утвърждаване на националното самосъзнание и обогатяване на културния живот.

Културните изяви – са една важна част от читалищната дейност. Те дават шанс за изява на самодейците, занимаващи се с фолклор.

Старт на празничните събития по традиция даваме със отбелязването на Бабин ден, на този ден организираме празнично веселие за всички баби.

На 01.03. Баба Марта посети ДГ „Веселин Маринов“ – група с. Оряховец и зарадва малките дечица с мартеници.

На 08.03. отбелязахме международния ден на жената, празника премина с много танци и песни.

На 06.05. участвахме в празника на община Баните за минералната вода.

На 02.07. участвахме на откриването на летния сезон в с. Баните.

На 06.08. организирахме празнична вечер за забавление на почиващите в центъра на с. Баните.

На 29.12.участвахме в коледния базар на общината.

**СТОПАНСКА ДЕЙНОСТ**

Към 31.12.2022 г. в читалището членуват 55 члена.

Читалището няма собствена сграда. Библиотеката на читалището се помещава / под наем/ в сградата на кметство Оряховец.

През отчетния период бяха проведени две заседания на читалищното настоятелство и две на общо събрание на членовете на читалището по въпроси касаещи читалищната дейност, на което се вземаха конкретни решения, отчитаха се изпълненията на взетите решения, правеше се обсъждане на бюджета и неговото изпълнение.

Не на последно място искаме да благодарим на всички самодейци, които абсолютно безвъзмездно участват във всички мероприятия, винаги се отзовават с каквото могат в името на читалищното дело.

Благодарим и на всички членове на читалището, жители и гости на селото, които присъстват на нашите празници и ни подкрепят морално в това наше дело.

Благодаря за вниманието!

ПРЕДСЕДАТЕЛ:…………………

/С. Василева/